Η συμβολή της τρισδιάστατης ψηφιακής κάμερας στη μελέτη του συνδρόμου της Frey και της ασυμμετρίας του προσώπου στη χειρουργική καλοήθων όγκων της παρωτίδας:
Creators: name: Καραβίδας, Κωνσταντίνος Αθ.
Publisher: name: Aristotle University of Thessaloniki
Year: 2013
Subjects: Σύνδρομο Frey
Ασυμμετρία προσώπου
Τρισδιάστατη ψηφιακή κάμερα απεικόνισης
Καλοήθεις όγκοι παρωτίδας
Frey’s syndrome
Facial asymmetry
Three-dimensional surface imaging device
Benign parotid tumours

description: Πρόκειται για μία αναδρομική μελέτη ασθενών, υποβληθέντων σε αφαίρεση καλοήθους όγκου της παρωτίδας με ελάχιστα επεμβατική τεχνική, μερική επιπολής παρωτιδεκτομή (σειρά ασθενών νοσοκομείων Ευαγγελισμού και Γ.Παπανικολάου) και περικαψικής εκτομής (σειρά ασθενών νοσοκομείου Guy’s). Σκοπός της παρούσας διατριβής ήταν να καταγραφούν και να συγκριθούν οι επιπλοκές των ελάχιστα επεμβατικών χειρουργικών τεχνικών της παρωτίδας σε καλοήθεις όγκους αυτής. Επιπλέον, στόχος μας ήταν να καταγραφεί και αντικειμενικοποιηθεί το σύνδρομο της Frey καθώς και η μετεγχειρητική ασυμμετρία του προσώπου, με τη χρήση της επιφανειακής απεικόνισης. Στην μελέτη μας συμμετείχαν 50 ασθενείς από το Νοσοκομείο Guy’s, 27 από την Κλινική του Ευαγγελισμού και 20 από την Κλινική του Γ.Παπανικολάου, οι οποίοι και πληρούσαν τα ανωτέρω ορισθέντα κριτήρια, επί συνόλου 231 συνολικά χειρουργηθέντων ασθενών. Οι 47 ασθενείς που βρίσκονταν κάτω από τη φροντίδα των Καθηγητών Παπαδογεωργάκη και Λαζαρίδη είχαν μέσο όρο ηλικίας τα 51,6 έτη και ο μέσος χρόνος μετεγχειρητικής τους παρακολούθησης ήταν οι 47,3. Οι 50 ασθενείς της κλινικής του Guy’s, χειρουργηθέντες από τον Καθηγητή McGurk, είχαν μέσο όρο ηλικίας τα 47,4 έτη και ο μέσος χρόνος μετεγχειρητικής τους παρακολούθησης ήταν οι 37,6. Η κάμερα που χρησιμοποιήσαμε στη μελέτη των ασθενών μας ανήκει στην κατηγορία των σαρωτών μη επαφής και βασίζεται στην αρχή της φωτογραμμετρίας. Η κάμερα αυτή χαρακτηρίζεται από υψηλή ακρίβεια μέτρησης και επαναληψιμότητα, μηχανική αξιοπιστία και ευκολία χειρισμών, εγκατάστασης και εργασίας. Από τη μελέτη των καταγραφών για την ασυμμετρία του προσώπου προέκυψε πως η μέση διαφορά μεταξύ της χειρουργηθείσας και επιπροβαλόμενης υγιούς καθρεφτιζόμενης περιοχής ήταν 1,0578mm για τους υποβληθέντες σε εξωκαψική εκτομή, ενώ για τους υποβληθέντες σε μερική επιπολής παρωτιδεκτομή ήταν 2,9846mm . Η αντίστοιχη διαφορά υπολογιζόμενη σε όγκο ήταν 5,6977ml και 12,4818ml αντίστοιχα. Κατά τη μελέτη μας διαχωρίσαμε αυθαίρετα το σύνδρομο της Frey σε πλήρες και σε μερικό. Σε σύνολο 97 χειρουργηθέντων ασθενών με τις ελάχιστα επεμβατικές τεχνικές, 8 εμφάνισαν πλήρες σύνδρομο (8,247%) και 10 εμφάνισαν μερικό (10,30%). Συνολικά, καταγράφηκαν 18 ασθενείς με συνολικό ποσοστό 18,55%. Στη μελέτη μας, προσπαθήσαμε να δημιουργήσουμε έναν αντικειμενικό δείκτη καταγραφής και μέτρησης του συνδρόμου και χρησιμοποιήσαμε την αναλογία της θετικά χαρτογραφούμενης επιφανείας του προσώπου προς την ολική επιφάνεια μελέτης. Για τους ασθενείς μας, οι ελάχιστοι και μέγιστοι δείκτες ήταν 0,015 και 0,436 για την μερική επιπολής παρωτιδεκτομή και 0,018 και 0,463 για την εξωκαψική εκτομή.
description: This is a retrospective study of patients that underwent surgery for a benign parotid tumour with a minimally invasive technique, either an extracapsular dissection or a partial superficial parotidectomy. The objectives were to record the complications arising from these techniques and compare the two approaches. Our aim was also to record and measure objectively the complication of Frey’s syndrome with the use of a 3D surface imaging camera and record and quantify the facial asymmetry resulting from each operative technique. The patients that participated in our study in three maxillofacial surgery units in Greece and the UK were 97 out of a total of 231 that had been operated for a benign disease of the parotid. This involved 50 patients from Guy’s Hospital in London, 27 patients from Evangelismos Hospital in Athens and 20 patients from Papanikolaou Hospital in Thessaloniki. The patients treated in Guy’s hospital had an extracapsular dissection and with regards to their demographics, they had a mean age at the time of operation of 47,4 years and a follow up period of 37,6 months. The patients treated in the other two maxillofacial units, underwent a partial superficial parotidectomy and had a mean age of 51,6 years and a follow up coming up to 47,3 months. The 3 dimensional surface imaging camera used in our study was a non contact surface one and it’s function is based on the principle of photogrammetry. With regards to the facial asymmetry, the difference between the operated site and the healthy, mirrored and superimposed gland was 1,0578 mm for the extracapsular series of patients and 2,9846 mm for the partial superficial parotidectomy ones. Τhe difference in volume was 5,6977 ml and 12,4818 ml, respectively. As far as the Frey’s syndrome is concerned, we classified it as complete and partial for the purpose of our study. Out of the 97 patients, there were 18 patients who were diagnosed with the syndrome (18,55%), 8 of them having the complete (8,247%) and 10 of them having the partial syndrome (10,30%). Within our objectives we tried to establish an index for the recording and diagnosis of the syndrome, as well as its clinical follow up. For that purpose, we used the ratio of the positively mapped surface area after the starch iodine test and the total mapped area of study for the syndrome. The results were those of a minimum index of 0,015 and a maximum of 0,436 for the Frey’s syndrome diagnosed on patients that had a partial superficial parotidectomy and a 0,018 and 0,463 for the extracapsular series patients.